Osteoplastic Reconstruction in Anterior Glenohumeral Instability with Acquired Glenoid Bone Loss /// Остеопластично възстановяване при предна раменна нестабилност със съпътстваща костна загуба на гленоида
Човешкото рамо е уникално сред големите стави със специфична позиция. Това е най-често луксираната става. Когато статичните и динамичните стабилизатори биват увредени и балансът между движение и стабилност се наруши, обикновено след приложена външна сила, резултатът е раменна луксация. Гленохумералната нестабилност е честа патология, засягаща предимно млади пациенти. Нестабилността може да се прояви по много начини. Болката може да е единственият симптом при някои пациенти, докато други се презентират с видима луксация на ставата. Подробното разбиране на анатомията, клиниката и биомеханиката на гленохумералната нестабилност са в основата на правилната диагноза и лечение на тази патология. Нестабилността на гленохумералната става се дефинира като невъзможност на хумералната глава да остане центрирана в гленоидната фоса. Това означава ексцесивна мобилност на ставните повърхности една спрямо друга. Костните дефекти на гленоида и хумералната глава са честа находка при пациенти с предна раменна нестабилност. Гленоидната костна загуба е основен фактор за неуспехите при мекотъканна стабилизация. От голямо значение е разпознаването й и определянето на степента на загуба , с оглед изграждане на правилен лечебен алгоритъм. Остеопластичното възстановяване на костната загуба посредством коракоиден трансфер е метод на избор при пациенти с хронична нестабилност и съпътстваща костна загуба. Дисертационният труд представя детайлно гленоидната костна загуба при предна нестабилност и клиничните и образни резултати при 5 –годишно проследяване.
shoulder, bone, dislocation, glenohumeral joint, instability, Ортопедия и травматология / Orthopaedics and Traumatology
Networked Digital Library of Theses and Dissertations